Senjoroj el Kravaře

**Senjoroj el Kravaře** aŭ **Kravař** (ĉeĥe *Páni z Kravař*, *Kravařové*) estis malnova moravia nobela dinastio kun blazono de envolvita pafaĵo en ruĝa kampo, apartenanta al dinastio de Benešov/Beneschau.
eta|dekstra|200ra|Blazono de senjoroj el Kravaře

## La nomo 
Predikato devenas el Kravaře/Deutsch Krawarn en distrikto Opava/Troppau. Al la nomo oni rakontas okazintaĵon, kiam paŝtisto de bovinoj savis antaŭ urso filinon de burga senjoro, kiu donis ŝin al li kiel edzinon kaj avancis lin je kavaliro "el Kravaře".

## Historio 
Eblas, sed ne tute pruveble, ke en iliaj vejnoj cirkulis proksimume ekde duono de la 13-a jarcento sango de dinastio de Premislidoj. Vok z Benešova a Kravař havis verŝajne kiel edzinon filinon de Přemysl Otakar la 2-a el maldekstra flanko. La senjoroj el Kravaře/Deutsch Krawarn ofte edziĝis kaj ili edzinigis siajn filinojn kaj fratinojn al anoj de dinastio de Rožmberk/Rosenberg.

Pli malnova literaturo indikas, ke prapatro de la dinastio de Kravaře/Deutsch Krawarn estas Drslav el dinastio de Benešov/Beneschau, kiu havis filon Vok. Sed novepokaj aŭtoroj de historiaj publikaĵoj indikas, ke Vok, la filo de Drslav, kaj Vok z Benešov a z Kravař estis du diversaj personoj. En pli malnova literaturo oni ankaŭ erare unuigas Vok z Benešova a Kravař kaj Vok la 1-a z Kravař en unu historian personon. Sed la pli malnovaj kaj pli novaj aŭtoroj unuiĝas en tio, ke patron de Vok la 1-a el Kravaře ne eblas sekure historie dokumenti, ĉar la gepatroj de tiu ĉi nobelo estas nenie indikataj. Sed ŝajnas, ke la patro de Vok la 1-a el Kravaře (1300-1329) estis Vok z Kravař a Benešova (1274-1283) el dinastio de Benešov.

La idoj de familio Kravař baldaŭ apartiĝis en du ĉefajn dinastiajn branĉojn. Vok la 2-a z Kravař fariĝis fondinto de branĉo de Plumlov-Strážnice, kiam en la jaro 1325 li akiris Plumlov-on de reĝo Johano de Luksemburgio. La branĉo plu dividiĝis al filioj Plumlov/Plumenau resp. Blumenau kaj Strážnice/Strassnitz. La fratoj de la dua geedzeco Vok la 1-a z Kravař, Ješek z Kravař kaj Drslav z Kravař fariĝis fondintoj de branĉo Fulnek-jičína.

La senjoroj el Kravaře tenis signifajn funkciojn en Margraflando Moravio, kiu estis aŭtonoma lando, kies reprezentanto estis moravia margrafo. Kelkaj el la idoj de familio Kravař tenis funkciojn de landaj grafoj, Jindřich z Kravař a Plumlova, Petr z Kravař a Strážnice kaj Lacek z Kravař a Helfštejna atingis al la dua plej supera moravia posteno post la margrafo, kiu estis landa hetmano. Petr (m. en 1425) fariĝis la plej supera hofmajstro de Reĝlando ĉeĥa kaj moravia hetmano. Li donis ŝirmon al Jan Hus, subskribis protestan leteron de ĉeĥa nobelaro adresita al Koncilio de Konstanco post ŝtiparumo de Hus. Kiel aliancano de Jogajlidoj li batalis kontraŭ la Ordeno de germanaj kavaliroj. Unu el la idoj de familio Kravaře - Lacek z Kravař - fariĝis episkopo de Olomouc/Olmütz.

Dum husmovado parto de la dinastio staris malantaŭ Sigismondo, pluaj aliĝis al husanoj. Anoj de la brancco Tworków agadis ĉefe kiel grafoj, hetmanoj kaj loktenantoj en Opavio.

Ambaŭ branĉoj de la dinastio formortis en la 15-a jarcento. Lasta vira ido de la branĉo Fulnek-Jičín estis Jan Jičínský z Kravař a Fulneka, post kies morto la dinastia posedaĵo estis disvendita por repago de ŝuldoj. De li formortis la linio laŭ glavo. Lasta vira ido de la branĉo Plumlov-Strážnice estis Jiří z Kravař a Strážnice, kiu dividis sian posedaĵon inter siajn kvar filinojn kaj havis tiel daŭriganton en aliaj bohemiaj kaj moraviaj dinastioj.

Iam oni indikas, ke plua linio de la dinastio Kravaře estas la branĉo Tworkau (ĉeĥe Tvorkov), kiu havis sidejon en aŭstria kaj ekde 1742 prusia silezia Tworkau (ekde 1945 pole renomita *Tworków*), al kiu ĝi alaĉetis Přerov/Prerau, Napajedla/Napagedl, Zábřeh/Hohenstadt kaj Boletice/Poletitz kaj kiu formortis fine de la 18-a jarcento. La idoj havis ja kun la familio Kravaře/Deutsch Krawarn la samajn antaŭulojn - la dinastion Benešov/Beneschau, sed ili kreis tute memstaran dinastion. Kiam en la jaro 1466 mortis lasta vira ido de Kravaře, Jiří z Kravař a Strážnice, la Tvorkovidoj pretendis pri ilia posedaĵo, sed landa juĝejo ne agnoskis ilian pretendojn, ĉar ili ne estis "tiuj ĝustaj idoj de la familio Kravaře, el tiu dinastio venintaj".

## Blazono 
Ili portis en sia blazono envolvitan pafaĵon, al kiu ligas okazintaĵo pri batalisto, kiu elŝiris al sia kontraŭulo lipharon, surpikis ĝin al pafaĵo kaj donis kiel pruvon de venko.

## Posedaĵo 
La senjoroj el Kravaře proprumis aŭ havis lombarditaj multajn posedaĵojn en Moravio, al kiu apartenis: Kravaře, burgo Plumlov, Drahuš, Račice, Dědice, Stagnov, Helfštýn, Hradec nad Moravicí, Starý Jičín, Nový Jičín, Štramberk, Vsetín, burgo Freundsberg, burgo Rožnov, Místek, Strážnice, Fulnek, Bílovec, Zábřeh, Klimkovice, Valašské Meziříčí, Velké Meziříčí, Moravský Krumlov, Moravský Beroun, burgo Šternberk, Dvorce, Velká nad Veličkou, Kanšperk, Bzenec, Bánov, burgo Brumov, burgo Bílkov, burgo Šternberk u Telče, burgo Hoštejn, Náměšť nad Oslavou, Prostějov, Čechy pod Kosířem, burgo Drahotuše, Šostýn kaj pliajn.

## Genealogia arbo de la senjoroj el Kravaře 
eta|Petr Strážnický z Kravař laŭ Zrcadlo Markrabství moravského de Paprocký
eta|Kastelo kaj burgo Plumlov en 1720

eta|Burgo Šternberk en 1850
eta|Helfštýn en 1848
Vok z Benešova a z Kravař (1274-1283), edzino - bastardino de reĝo Přemysl Otakar
* Vok la 1-a z Kravař (1300-1329)
** Vok la 2-a z Kravař (1320-1327), edzino Eliška z Rožmberka
*** Jindřich la 1-a z Kravař (1330-1344), edzino Anna
*** Jan la 2-a z Kravař (ankaŭ Ješek) (1330-1340) kavaliro de germana ordeno
*** Kateřina (+1357), edzo de Štěpán ze Šternberka
*** Beneš z Kravař a Strážnice (1330-1375), 1-a edzino Eliška z Ronova (Letovice), 2-a edzino Kateřina
**** Václav z Kravař a Strážnice (1350-1381), edzino Eliška? (Strážnice)
***** Petr z Kravař a Strážnice (1380-1434), edzino Magdalena z Pernštejna?
****** Václav z Kravař a Strážnice (1420-1437), (Náměšť)
****** Jiří z Kravař a Strážnice (1415-1466), edzino Dorota z Valdštejna
******* Ludmila (+1502), 1-a edzo Albert z Postupic, 2-a edzo Jan Berka z Dubé
******* Kunka (+ 6-a de julio 1510), edzo Václav z Boskovic
******* Johanka (+ 1495), edzo Jan Heralt z Kunštátu a Líšnice
******* Alžběta (+ 1500), 1-a edzo Pertold z Lipé pli juna, 2-a edzo Petr z Rožmberka
****** Kateřina (+1441), edzo Pertold z Lipé
**** Petr z Kravař a Plumlova (1369-1411), 1-a edzino Kateřina ze Šternberka, 2-a edzino Kateřina Míšeňská
***** Petr la 3-a z Kravař (1391-1406)
***** Perchta z Kravař (+1447), edzo Petr Konopišťský ze Šternberka
***** Eliška z Kravař (+1444), edzo Jindřich z Rožmberka
***** Uršula (1401)
***** Dorota
***** Jindřich z Kravař a Plumlova (1405-1420), (Plumlov)
***** Beneš la 5-a z Kravař a Plumlova (1407-1413)
** Beneš la 1-a z Kravař (1337-1360) - kanoniko
** Ješek z Kravař (1323-1369) edzino Klára z Lipé
** Drslav z Kravař (1329-1365)
*** Vok z Kravař a Jičína (1366-1386), edzino Anna ze Šternberka
**** Jan la 4-a z Kravař (1372-1382)
**** Eliška (edzo Přebor z Cimburka)
**** Lacek z Kravař, episkopo (1383-1408)
**** Anna z Kravař (+1420)
**** Vok la 2-a z Kravař a Jičína (1383-1406), edzino Eliška ze Šternberka
***** Jan Jičínský z Kravař a Fulneka (1413-1433), edzino Anežka Opavská
*** Ofka, edzino de Jindřich z Lipé
*** Dorota, edzino de Jan z Vildenberka
*** Beneš z Kravař a Krumlova (1368-1398), edzino Anna ze Šternberka
**** Beneš la 4-a z Kravař (1375-1412), abato el monaĥejo de Hradiště
**** Jan z Kravař (1389-1400), edzino Eliška z Hradce
***** Benešek z Kravař (1404-1423)
*** Drslav z Kravař a Fulneka (1347-1380)
*** Lacek z Kravař a Helfštejna (1369-1416), landa hetmano, edzino Markéta z Pogorelé
**** Jan z Kravař a Helfštejna (1378-1391)
**** Eliška z Kravař a Helfštejna, edzino de Albert ze Šternberka
**** Drslav z Kravař a Helfštejna (1397)

## Literaturo 
* BALETKA, Tomáš. Páni z Kravař. Z Moravy až na konec světa. Praha : Nakladatelství Lidové noviny, 2003. 488 s. ISBN 80-7106-682-6.
* HALADA, Jan. Lexikon české šlechty. Praha : AKROPOLIS, 1992. ISBN 80-901020-3-4. Kapitola z Kravař, s. 82-83.


Kategorio:Nobelaj familioj de Ĉeĥio
Kategorio:Bohemio